EkBass/fiwiki-20250220-pages-articles huggingface dataset:
Freddy

Freddy on miehen etunimi. Se on englantilainen hellittelymuoto Fredrik- ja Alfred-nimien lyhentymästä Fred. Digi- ja väestötietoviraston mukaan Suomessa on toukokuuhun 2024 mennessä tilastoitu noin 130–140 Freddy-nimistä miestä. == Nimipäivät == Norjassa Freddyllä on nimipäivä 14. marraskuuta. Freddy-nimi sisältyi aikoinaan myös Ruotsin almanakkaan. Vuosina 1986–1992 Freddyn ruotsalainen nimipäivä oli 18. heinäkuuta.Lindgren, Birgitta: Namnlängden och namnens placering under olika tider. – == Tunnettuja Freddyjä == * Fredua ”Freddy” Adu (s. 1989), yhdysvaltalainen jalkapalloilija * Ferdinand ”Freddy” Balta (1919–2002), ranskalainen harmonikkataiteilija * Freddy Cannon, oik. Frederick Anthony Picariello Jr. (s. 1940), yhdysvaltalainen laulaja ja kitaristi * Frederick ”Freddy” Carter (s. 1993), englantilainen näyttelijä ja ohjaaja * Kassem ”Freddy” Deeb (s. 1955), yhdysvaltalainen pokerinpelaaja * Fredrik ”Freddy” Ehrström (s. 1925), suomalainen kilpapurjehtija * Freddy Fender, oik. Baldemar Huerta (1937–2006), yhdysvaltalainen laulaja ja kitaristi * Freddy Jesús Fuenmayor Suárez (s. 1949), venezuelalainen piispa * Freddy Heineken (1923–2002), alankomaalainen liikemies * Freddy Johansson (s. 1994), KRIMZ, ruotsalainen elektronisen urheilun pelaaja * Freddy Kamras (1944–2004), suomalainen elokuva-alan yrittäjä * Freddy King, myös Freddie King (1934–1976), yhdysvaltalainen blueskitaristi ja laulaja * Freddy Loix (s. 1970), belgialainen ralliautoilija * Freddy Maertens (s. 1952), belgialainen maantiepyöräilijä * Alfred ”Freddy” Mansveld (1911–?), belgialainen rattikelkkailija ja olympiamialisti * Freddy Mayola (s. 1977), kuubalainen pikajuoksija ja olympiamialisti * Freddy Meyer (s. 1980), yhdysvaltalainen jääkiekkoilija * Freddy Milton (s. 1948), tanskalainen sarjakuvantekijä * Freddy Quinn, oik. Franz Eugen Helmut Manfred Niedl-Petz (s. 1931), itävaltalainen laulaja ja näyttelijä * Freddy Rincón (1966–2022), kolumbialainen jalkapalloilija * Freddy Rodriguez (s. 1975), yhdysvaltalainen näyttelijä * Farzad ”Freddy” Rouhani (s. 1963/4), yhdysvaltalainen pokerinpelaaja * Freddy Schwienbacher (s. 1975), italialainen maastohiihtäjä == Kuvitteellisia Freddyjä == * Frederick ”Freddy” Krueger, sarjamurhaaja Painajainen Elm Streetillä -kauhuelokuvasarjassa == Lähteet == Luokka:Etunimet
Metyylidikloorisilaani

Metyylidikloorisilaani (CH4SiCl2) eli dikloorimetyylisilaani on silaaneihin kuuluva orgaaninen yhdiste. Yhdistettä voidaan käyttää polymeerien ja muiden yhdisteiden valmistukseen. == Ominaisuudet, valmistus ja käyttö== Huoneenlämpötilassa metyylidikloorisilaani on väritöntä nestettä. Yhdiste hydrolysoituu veden vaikutuksesta silanoleiksi ja polymetyylihydrosiloksaaniksi. Aine liukenee hiilivetyihin ja dietyylieetteriin.Barry Arkles: "Silicon Compounds, Silanes", teoksessa Kirk- Othmer Encyclopedia of Chemical Technology, John Wiley & Sons, New York, 2000. Metyylidikloorisilaani on myrkyllistä ja voi aiheuttaa kudoksiin syövytysvammoja. Viitattu 12.5.2024. Metyylidikloorisilaania valmistetaan piin ja kloorimetaanin reaktiolla 250–450 °C:n lämpötilassa. Reaktiossa mudostuu seos, jossa on metyylidikloorisilaanin lisäksi muita kloorimetaanisilaaneja. Metyylidikloorisilaanin saantoa voidaan parantaa johtamalla reaktoriin vetyä. Metyylidikloorisilaania käytetään polymetyylihydrosiloksaanin ja muiden polysiloksaanien valmistukseen. Sen ja alkeenien hydrosilylaatioreaktiolla valmistetaan niin ikään polymeerien valmistukseen käytettäviä silaaneja. Metyylidikloorisilaanista valmistetaan myös flusilatsolia.Lutz Rösch, Peter John & Rudolf Reitmeier: "Silicon Compounds, Organic", teoksessa Ullmann's Encyclopedia of Industrial Chemistry, John Wiley & Sons, New York, 2000. == Lähteet == == Katso myös == *Diklooridimetyylisilaani Luokka:Piiyhdisteet
Saari-rummut

Saari-rummut on suomalainen rumpumalli.http://www.saarirummut.fi/ Viitattu 19.4.2024. Rummut valmistetaan Jumesniemellä, Hämeenkyrössä.https://www.finder.fi/Puusep%C3%A4nliike+puusepp%C3%A4/Saarirummut+Oy/Jumesniemi/yhteystiedot/3340964 Viitattu 12.5.2024. Saari-rumpuja tekee puuseppä Hannu Saari, joka rumpujen soiton aloitettuaan sai ajatuksen rumpujen tekemisestä.https://yle.fi/a/3-6411844 Viitattu 19.4.2024. Saari alkoi kokeilla erilaisia puumateriaaleja ja rakensi omia työkoneita. Tavoitteena oli tehdä rumpu, joka soi hyvin myös hiljaa soitettuna. Periaatteena on käyttää mahdollisimman vähän metalliosia. Materiaalina on tiheäsyinen koivu.https://yle.fi/a/3-6411844 Viitattu 19.4.2024. Ohuiden materiaalien vuoksi rumpujen sointi on lämmin ja pitkäkestoinen myös hiljaa soitettaessa.http://www.saarirummut.fi/rummut.php Viitattu 21.4.2024. Suomessa Saaren rumpuja ovat soittaneet muun muassa bluesmuusikko Ville Lehtovaara, näyttelijä-muusikko Siiri Partanen ja Black Motor -yhtyeen Simo Laihonen.http://www.saarirummut.fi/referenssit.php Viitattu 21.4.2024http://en.saarirummut.fi/SaariWeb/?page_id=138 Viitattu 21.4.2024 Saari-rumpuja on myös Puolustusvoimien käytössä.Nuoriso-orkesterille Saari- marssirummut == Lähteet == ==Aiheesta muualla== * Soundi 6/2017 (vaatii lukuoikeuden) * Riffi 6/2014 (vaatii lukuoikeuden) * Seija A. Niemi: Koivu: Suomen kansallispuu (Googlen teoshaussa): "Koivu on insiroinut monenlaisia taiteilijoita ja käsityöläisiä. Yksi esimerkki on Hannu Saaren yhden miehen verstaan tuote Saari-rumpu..." s. 176 Luokka:Rummut Luokka:Lyömäsoitinvalmistajat
Crocus City Hall

pienoiskuva|Crocus City Hall vuonna 2015. Crocus City Hall on konserttitalo Krasnogorskissa Moskovan alueella Venäjällä. Crocus City Hallissa tapahtui 22. maaliskuuta 2024 terrori-isku, jossa kuoli yli 144 ihmistä ja haavoittui ainakin 551 ihmistä. == Lähteet == == Aiheesta muualla == Luokka:Moskovan rakennukset ja rakennelmat Luokka:Konserttitalot
Annevi

Annevi on Suomessa ja Ruotsissa käytetty naisen etunimi. Se on Anneen pohjautuva uudismuodoste, joka sisältää pohjoismaisen nimipäätteen -vi. Sama pääte esiintyy esimerkiksi nimissä Gunnevi ja Hillevi. Digi- ja väestötietoviraston mukaan Suomessa on vuoteen 2024 mennessä tilastoitu alle 40 Annevi-nimistä naista. Kaikki heistä ovat syntyneet ennen 2000-lukua. == Nimipäivä == Annevilla ei ole virallista eikä yleisesti tunnustettua nimipäivää suomalaisissa kalentereissa. Vuosina 1986–1992 Annevilla oli Ruotsin almanakassa nimipäivä 21. huhtikuuta.Lindgren, Birgitta: Namnlängden och namnens placering under olika tider. – == Lähteet == Luokka:Etunimet
Pokaran

Pokaran eli Pokhran () on ydinkokeesta tunnettu paikkakunta Intiassa. Se sijaitsee Rajasthanin osavaltiossa, Jaisalmerin piirikunnassa reilut sata kilometriä piirikunnan keskuksesta Jaisalmerista. Vuonna 2011 Pokaranissa oli 23 554 asukasta. Vuoden 2021 väestönlaskentaa lykättiin koronapandemian takia, arvio vuodelle 2024 on 33 300 asukasta. Pokaranissa sijaitsee Gurdwara Pokhran Sahib, historiallinen sikhitemppeli. Pokaranin asukkaista 88% on hinduja, 11% muslimeja. Pokaranin kunnan alueella, lähellä Loharkin ja Khetolain kyliä, on Intian armeijan Pokhranin ydinkoealue. Siellä tehtiin ydinkokeet vuosina 1974 ja 1998. Virallisesti alueella ei havaita säteilyä, mutta kyläläiset ovat valittaneet terveyshaitoista. ==Lähteet== ==Aiheesta muualla== * http://fortpokaran.com/2019/06/28/history-of-fort-pokhran/ Luokka:Rajasthanin kaupungit
The Code

The Code voi tarkoittaa seuraavaa: * The Code (Koodi), suomalainen englanninkielinen dokumenttielokuva vuodelta 2001 * The Code, elokuva vuodelta 2009 * The Code, australialainen televisiosarja vuosilta 2014–2016 * ”The Code”, euroviisukappale vuodelta 2024
Licio Gelli

Licio Gelli (21. huhtikuuta 1919 Pistoia – 15. joulukuuta 2015 Arezzo) oli italialainen liikemies ja rikollinen. Hän oli Propaganda Due (P2) -vapaamuurariloosin suurmestari ja oli sekaantunut Italian suurimpiin sodanjälkeisiin poliittisiin ja taloudellisiin skandaaleihin. == Elämä ja ura == Gelli erotettiin koulusta 17-vuotiaana, ja 1930-luvulla hän liittyi Mussolinin Espanjaan lähettämiin vapaaehtoisiin mustapaitojen joukkoihin, jotka tukivat Francoa Espanjan sisällissodassa. Palattuaan Italiaan hän työskenteli Pistoiassa fasistisessa puolueessa ja liittyi myöhemmin Italian sosiaaliseen tasavaltaan, ja oli siellä yhteyshenkilö fasistihallituksen ja Natsi-Saksan välillä. Sodan jälkeen häntä syytettiin antifasististen partisaanien kiduttamisesta. Hän pakeni Argentiinaan, jossa hän loi yhteyksiä, jotka myöhemmin johtivat hänen ystävyyteensä Argentiinan diktaattorin Juan Perónin kanssa. Palattuaan Italiaan hän työskenteli patjojen jousia valmistaneessa yrityksessä ja nousi nopeasti sen toimitusjohtajaksi ja useiden muiden toisiinsa liittyvien yritysten johtajaksi. Vuonna 1966 Gelli liittyi vanhaan italialaiseen P2-vapaamuurariloosiin, jonka suurmestariksi hän nousi vuonna 1973. Se toimi salaiset yhdistykset kieltävän Italian perustuslain 18 artiklan vastaisesti vuoteen 1981 asti. Toukokuussa 1981 Gellin huvilasta löydettiin poliisiratsian yhteydessä P2:n jäsenluettelo, joka johti yhteen Italian tasavallan historian vakavimmista poliittisista skandaaleista. Järjestön jäsenet pyrkivät ottamaan valtiota salaa haltuunsa luomalla maanalaisen poliittisen järjestelmän. P2-loosia kuvailtiin "valtioksi valtion sisällä". Italian kommunistinen puolue oli 1970-luvulla merkittävä voima, ja Nato-maat pelkäsivät, että Italia voisi olla altis Neuvostoliiton tukemalle vallankaappaukselle. Gellin sanotaan luoneen yhteyksiä Yhdysvaltain tiedustelupalveluun liittoutuneiden Italian miehityksen aikana, ja väitettiin, että P2 olisi saanut rahoitusta CIA:lta. Löytö osaltaan kaatoi Arnaldo Forlanin hallituksen. Gelli tuomittiin 1990-luvun puolivälissä Bolognan verilöylyn tutkinnan häiritsemisestä ja Banco Ambrosianon skandaaliin liittyen sekä kolmen milanolaisen tuomarin panettelusta ja valtiosalaisuuksia sisältävien tietojen hankkimisesta. Häntä syytettiin Roberto Calvin murhasta vuonna 2005. Häntä vastaan nostettiin 2013 uudet syytteet veropetoksesta, ja valtio otti haltuunsa hänen huvilansa, vaikka hän asui siellä kuolemaansa asti. == Lähteet == == Aiheesta muualla == Luokka:Italialaiset liikemiehet Luokka:Italialaiset rikolliset Luokka:Italialaiset vapaamuurarit Luokka:Vuonna 1919 syntyneet Luokka:Vuonna 2015 kuolleet
Paulette (nimi)

Paulette on ranskalainen naisen etunimi. Se on johdettu miehennimestä Paul. Digi- ja väestötietoviraston mukaan Suomessa on toukokuuhun 2024 mennessä tilastoitu noin 80–90 Paulette-nimistä naista. == Nimipäivä == Vuosina 1986–1992 Paulettella oli Ruotsin almanakassa nimipäivä 22. kesäkuuta.Lindgren, Birgitta: Namnlängden och namnens placering under olika tider. – == Tunnettuja Pauletteja == * Paulette Dubost (1910–2011), ranskalainen näyttelijä * Paulette Dussarat (s. 1927), ranskalainen pituushyppääjä * Paulette Goddard (1910–1990), yhdys­valtalainen näyttelijä * Paulette Veste (s. 1928), ranskalainen kuulantyöntäjä ja kiekonheittäjä == Lähteet == Luokka:Etunimet
Greta Krohn

Margareta "Greta" Krohn os. Hjelt (19. kesäkuuta 1891 1881 Jepua – 5. heinäkuuta 1962) oli Lotta Svärd -järjestön 1920-luvun alussa järjestön perustajia eli keväällä 1921 nimitetyn väliaikaisen keskusjohtokunnan jäsen. Greta Krohn oli senaattori August Hjeltin ja Adéle Elisabeth os. Faltinin tytär. Hän oli avioitunut tohtori Väinö Krohnin kanssa. Aviopari asui 1920-luvun alussa Haminassa, missä Greta Krohn teki opettajan sijaisuuksia ja vuodesta 1921 lähtien Haminan yhteiskoulun englannin ja saksan opettajana. Greta Krohn toimi Vehkalahden Lotta Svärd -yhdistyksen puheenjohtajana, josta hänet kutsuttiin Lotta Svärd -järjestön järjestely- ja sääntökomiteaan yhdistyksensä edustajana. Vuoden 1921 alussa hänet nimitettiin myös keskusjohtokunnan puheenjohtajaksi, mutta erotettiin jo saman vuoden heinäkuussa. Greta Krohn joutui jättämään keskusjohtokunnan puheenjohtajuuden johtuen ristiriidoista järjestön sääntökysymyksissä. Lottajohtamisen uran jälkeen Greta Krohn toimi Helsingin yliopiston kasvitieteen apulaisassistenttina ja eri koulujen opettajana. Hän suoritti filosofian kandidaatin tutkinnon vuonna 1931. Krohn tutkielmaan perustuva kirja Kasvitieteen historia: kasvien keräily ja tutkiminen tieteessä ja kouluopetuksessa (1933) oli kauan suomalaisen kasvitieteen perusoppikirjoista. Vuodesta 1934 Greta Krohn toimi Turun suomalaisen klassisen lyseon luonnonhistorian ja maantiedon lehtorina. Hän julkaisi eläkevuosinaan kaksi muistelmateosta: August Hjelt isänä, toveripirissä ja isänmaan palveluksessa (1967) ja Iso-äiti kertoo (1967). Greta Krohn menehtyi 15. toukokuuta 1962 77 vuoden iässä. == Lähteet == Luokka:Lotta Svärd -järjestössä vaikuttaneet henkilöt Luokka:Suomalaiset opettajat Luokka:Vuonna 1891 syntyneet Luokka:Vuonna 1961 kuolleet
Jacob Adler

Jacob Adler (1872/3? Dynów – 31. joulukuuta 1974 St. Petersburg, Florida) oli yhdysvaltalainen jiddišinkielinen runoilija ja humoristi.Jacob Adler, Yiddish Humorist And Prolific Writer, Dies at 101 The New York Times 1.1.1975, viitattu 12.5.2024 Adler, Jacob Encyclopaedia Judaica, viitattu 12.5.2024 Hänet tunnetaan varsinkin pseudonyymillä B. Kovner The Forward -lehteen (Forverts) laatimistaan kirjoituksista. Adler syntyi silloisen Itävalta- Unkarin alueella, mutta muutti Yhdysvaltoihin vuonna 1894. Hän toimi siellä aktiivisesti sosialismin puolesta ja alkoi kirjoittaa runoja muun muassa mentorinsa David Pinskin lehteen. Pinski kirjoitti johdannon Adlerin ensimmäiseen runokokoelmaan Zikhroynes fun Mayn Haym (1907). Adler kirjoitti lukuisiin eri lehtiin ja toimitti Moyshe Nadirin kanssa lehteä Der Yidisher Gazlen. The Forwardin henkilöstöön Abraham Cahanin kutsusta liityttyään hänelle annettiin käyttöön nimimerkki B. Kovner. Adlerin tällä pseudonyymillä luoma humoristinen hahmo Yente Telebende sai huomattavan suosion 1910-luvulla. Suosionsa huipulla ollessaan hän julkaisi kaksiosaisen runoteoksen Lider (1924). Adler kuvasi runoissaan myös surun ja yksinäisyyden tunteita. Humoristisissakin runoissaan hän käytti karvasta satiiria. Adlerin humoristisia artikkeleita koottiin vuosina 1914–1933 kuuteen jiddišinkieliseen painokseen. Englannin kielellä julkaistiin huumorikokoelmat Laugh, Jew, Laugh (1936) ja Cheerful Moments (1940). Adlerin kirjoituksia käännettiin myös hepreaksi, saksaksi, puolaksi ja unkariksi. Hänen tarinansa Why Doesn't Hellil Move käänsi italiaksi Enrico Caruso vuonna 1919. Kaikkiaan Adler kirjoitti jopa yli 30 000 humoristista artikkelia. Hän asui vuodesta 1931 Floridassa, jossa hän asettui Gulfportiin. Siellä hän oli mukana perustamassa juutalaista Beth Sholom -seurakuntaa. Adlerilla oli neljä lasta. Adlerin syntymävuodesta on eri lähteissä ristiriitaisia tietoja.Scott Taylor Hartzell, A funny thing happened on the way to age 102 Tampa Bay Times 31.8.2005, viitattu 12.5.2024 Jacob Adler YIVO Institute for Jewish Research, viitattu 12.5.2024 The New York Timesin muistokirjoituksen mukaan hän oli 101-vuotias kuollessaan hoitokodissa Floridan St. Petersburgissa. == Lähteet == Luokka:Yhdysvaltalaiset runoilijat Luokka:Yhdysvaltalaiset kirjailijat Luokka:1870-luvulla syntyneet Luokka:Vuonna 1974 kuolleet Luokka:Yli satavuotiaiksi eläneet yhdysvaltalaiset
Harry Brittain

Sir Henry Ernest "Harry" Brittain KBE, CMG (1873 – 9. heinäkuuta 1974) oli brittiläinen konservatiivipuolueen poliitikko ja toimittaja.Sir Harry Brittain (Hansard) UK Parliament, viitattu 12.5.2024 BRITTAIN, Sir Harry Ernest, 1873-1974, Knight, MP and journalist Archives Hub, viitattu 12.5.2024 Brittain opiskeli Oxfordin yliopiston Worcester Collegessa. Hän sai kandidaatin ja maisterin arvot oikeustieteessä. Hän sai vuonna 1897 juristin oikeudet, mutta ei luonut uraa juristina vaan keskittyi toimintaan journalismissa ja liike-elämässä. Brittain työskenteli Evening Standardissa ja oli tämän omistajan Arthur Pearsonin sihteeri. Hän teki Pearsonin kanssa myös yhteistyötä protektionistisen Tariff Reform Leaguen perustamisessa. Brittain pääsi johtamaan useita lehtiä muiden liiketoimiensa ohella. Hän oli Britannian kansainvälisen toimittajaliiton puheenjohtaja vuosina 1920–1922 ja toimi Society of Women Writers and Journalistsin suojelijana vuodesta 1925. Hän järjesti ensimmäisen Brittiläisen imperiumin lehdistökonferenssin vuonna 1932. Brittain istui Yhdistyneen kuningaskunnan parlamentin jäsenenä Actonin vaalipiiristä 14. joulukuuta 1918 – 30. toukokuuta 1929. Hän oli aktiivinen Yhdysvaltain-suhteiden edistämisessä. Vuonna 1958 hän sai philadelphialaiselta Poor Richard Clubilta hopeisen ansiomitalin ja diplomin elinikäisistä palveluksista angloamerikkalaisen veljeyden ja ymmärryksen hyväksi. Brittainista tehtiin Brittiläisen imperiumin ritarikunnan ritari vuonna 1918 sekä Pyhän Mikaelin ja Pyhän Yrjön ritarikunnan ritari vuonna 1924. == Lähteet == Luokka:Brittiläiset poliitikot Luokka:Brittiläiset toimittajat Luokka:Brittiläiset liikemiehet Luokka:Vuonna 1873 syntyneet Luokka:Vuonna 1974 kuolleet Luokka:Yli satavuotiaiksi eläneet brittiläiset
Connor Ingram

Connor Ingram on kanadalainen jääkiekkomaalivahti, joka edustaa NHL-joukkue Utah Hockey Clubia. Hän on Tampa Bay Lightningin kolmannen kierroksen varaus vuodelta 2016. == Seuraura == Ingram varattiin vuoden 2016 varaustilaisuuden kolmannella kierroksella Tampa Bay Lightningin toimesta. Hän ei kuitenkaan koskaan pelannut Lightningissa peliäkään, vaan pelasi Tampan AHL-joukkue Syracuse Crunchin riveissä. Ingramin NHL-debyytti venyikin kauteen 2021–2022, kun hän debytoi Nashville Predatorsin maalinsuulla 24. lokakuuta 2021, Minnesota Wildiä vastaan pelatussa ottelussa. Ingram torjui ottelussa 33 kertaa, ja Nashville voitti ottelun maalein 5–2. Tuolla kaudella hän pelasi kolme ottelua Predatorsin NHL-joukkueessa, ja 54 ottelua kului AHL:ssä farmijoukkue Milwaukee Admiralsissa. Kaudeksi 2022–2023 Ingram siirtyi Arizona Coyotesiin. Tuolla kaudella hän pelasi 27 ottelua, päästettyjen maalien keskiarvolla 3.36 ja torjuntaprosentilla .907%. Kaudella 2023–2024 hän pelasi puolestaan 50 ottelua, päästettyjen maalien keskiarvolla 2.91 ja torjuntaprosentilla .907%. Nollapelejä kertyi kyseisellä kaudella kuusi. Ingramin sopimus Coyotesin kanssa on kauteen 2025–2026 asti. == Maajoukkueura == Ingram on kerran edustanut Kanadaa vuoden 2017 nuorten MM-kisoissa. Tuolloin hän voitti hopeaa. == Lähteet == * * Luokka:Kanadalaiset jääkiekkomaalivahdit Luokka:Utah Hockey Clubin pelaajat Luokka:Tampa Bay Lightningin varaamat pelaajat Luokka:Vuonna 1997 syntyneet Luokka:Elävät henkilöt
Matti Sakari Willgren

Matti Sakari Willgren (19. helmikuuta 1861 Hämeenkyrö – 11. toukokuuta 1934 Tampere) oli suomalainen Tampereella vaikuttanut tiili- ja naulatehtailija.Tehtailija M. S. Willgren, Aamulehti, 12.05.1934, nro 125, s. 4, Kansalliskirjaston digitaaliset aineistotTehtailija M. S. Willgren, Uusi Suomi, 12.05.1934, nro 125, s. 6, Kansalliskirjaston digitaaliset aineistot Willgren lähti jo nuorena kotoaan Tampereelle ja sai työtä Tampereen pellavatehtaassa. 1880-luvulla hän perusti ensin oman vähittäiskaupan, sitten Puolimatkan tiilitehtaan ja 1903 Tampereen Naulatehtaan. Naulatehdas laajeni vuosikymmenien kuluessa yhdeksi maan huomattavimmista alallaan ja siitä muodostettiin osakeyhtiö Tampereen Naulatehdas Oy. Naulatehdas valmisti erilaisten naulojen ohella hehkutettua ja galvanoitua aitauslankaa sekä rakennustilkettä. Kovan kilpailun vuoksi Willgren liittyi suomalaisten naulatehtaiden myyntijärjestöön mutta erosi siitä 1912 kun tämä Naulakonttori ei voinut sijoittaa markkinoille tehtaan koko tuotantoa. Willgren hankki tehtaan laajentamiseen tarkoitetun tontin jo ennen ensimmäistä maailmansotaa mutta tehtaan laajennus siirtyi vuoteen 1925, jolloin valmistui uusi tehdaslaitos ja galvanoimislaitos. Willgren luopui yhtiön johdosta vuoden 1930 tienoilla. Willgren perusti myös Tampereen Hienonahkatehdas Oy:n.Tampereen Naulatehtaan ilmoitus, Mercator, 12.12.1930, nro 50, s. 6, Kansalliskirjaston digitaaliset aineistot == Lähteet == Luokka:Suomalaiset yrittäjät Luokka:Vuonna 1861 syntyneet Luokka:Vuonna 1934 kuolleet
Juan Musso

Juan Agustín Musso (s. 6. toukokuuta 1994 San Nicolás) on argentiinalainen jalkapalloilija, pelipaikaltaan maalivahti. Hän edustaa Espanjan LaLiga:ssa pelaavaa Atletico de Madridia. Musso edusti kotimaassaan Racing Clubia. Hän siirtyi Italiaan vuonna 2018 ja edusti kolme kautta Udinesea, minkä jälkeen hän siirtyi Atalantaan. Hän on pelannut Serie A:ssa Udinesen joukkueessa 102 ottelua ja Atalantassa 67 ottelua. Hän on pelannut Atalantan joukkueessa kuusi Mestarien liigan ja 17 Eurooppa-liigan ottelua. Musso on pelannut Argentiinan maajoukkueessa kaksi ottelua, maaliskuussa 2019 ystävyysottelussa Marokkoa ja syyskuussa 2021 MM-karsintaottelussa Boliviaa vastaan. Hän kuului Argentiinan joukkueeseen Copa Américassa vuosina 2019 ja 2021, joista jälkimmäisellä kerralla Argentiina voitti mestaruuden, mutta jäi varamaalivahdiksi. == Lähteet == Luokka:Argentiinalaiset jalkapallomaalivahdit Luokka:Vuonna 1994 syntyneet Luokka:Elävät henkilöt
Jørpeland

Jørpeland on taajama Strandin kunnassa Rogalandin läänissä Norjassa ja kuntansa hallinnollinen keskus. Taajaman pinta-ala on 4,2 neliökilometriä ja asukasluku 7 534 vuonna 2023. Jørpelandissa on perinteisesti ollut paljon pienteollisuutta, muun muassa huonekalujen valmistusta ja konepajoja. Jørpeland otti käyttöön kaupunkistatuksen vuonna 1998. Jørpeland kirke.jpg|Jørpelandin kirkko ==Lähteet== ==Aiheesta muualla== Luokka:Norjan taajamat Luokka:Norjan kaupungit Luokka:Strand
Isak Hien

Isak Malcolm Kwaku Hien (s. 13. tammikuuta 1999 Kista) on ruotsalainen jalkapalloilija, pelipaikaltaan keskuspuolustaja. Hän edustaa Italian Serie A:ssa pelaavaa Atalantaa. Hien edusti kotimaassaan Vasalundia ja Djurgårdenia. Hän siirtyi Italiaan elokuussa 2022 Hellas Veronaan ja tammikuussa 2024 Atalantaan. Hän on pelannut Serie A:ssa Hellas Veronan joukkueessa 42 ottelua ja Atalantassa 12 ottelua. Hän on pelannut Atalantan joukkueessa viisi Eurooppa-liigan ottelua. Hien pelasi Ruotsin maajoukkueessa ensimmäisen kerran syyskuussa 2022 Kansojen liigan otteluissa Serbiaa ja Sloveniaa vastaan. Hän on pelannut huhtikuun 2024 loppuun mennessä kymmenen maaottelua, joissa hän on ollut kahdeksan kertaa avauskokoonpanossa. Otteluista neljä oli EM- karsintaotteluita. == Lähteet == Luokka:Ruotsalaiset jalkapalloilijat Luokka:Vuonna 1999 syntyneet Luokka:Elävät henkilöt
Tau (Strand)

Tau on taajama Strandin kunnassa Rogalandin läänissä Norjassa. Taajaman pinta- ala on 2,3 neliökilometriä ja asukasluku 3 458 vuonna 2023. Tau skole.jpg|Taun koulu ==Lähteet== ==Aiheesta muualla== Luokka:Norjan taajamat Luokka:Strand
Strandin kirkko (Strand)

Strandin kirkko () on Strandin kunnassa Rogalandin läänissä Norjassa sijaitseva puinen pitkäkirkko vuodelta 1874. ==Lähteet== ==Aiheesta muualla== Luokka:Norjan puukirkot kirkko
Strandin kirkko

Strandin kirkko voi tarkoittaa seuraavia Norjassa sijaitsevia kirkkoja: * Strandin kirkko Nord-Aurdalin kunnassa * Strandin kirkko Stor-Elvdalin kunnassa * Strandin kirkko Strandin kunnassa
Jørpelandin kirkko

Jørpelandin kirkko () on Strandin kunnassa Rogalandin läänissä Norjassa sijaitseva betonikirkko vuodelta 1969. ==Lähteet== ==Aiheesta muualla== Luokka:Norjan kivikirkot Luokka:Strand
Markku Aro (vuoden 1970 albumi)

Markku Aro on samannimisen suomalaislaulajan esikoisalbumi vuodelta 1970. Levy koostuu Aron vuosina 1968–1970 julkaistuista singleistä. Albumin tunnetuimpia kappaleita ovat ”Käyn uudelleen eiliseen” ja ”Hyvännäköinen”. Finnlevy julkaisi albumin vuonna 1970 vinyylilevynä ja C-kasettina. CBS julkaisi albumin seuraavana vuonna uudelleen omalla levymerkillään. == Kappaleet == === A-puoli === # # # # # # === B-puoli === # * # # # # # LP-levyn (SFLP 9056) takakannen tiedot. == Tekijöitä == === Muusikoita === Kappaleessa ”Mä luulen vain” (2) kitaraa soittavalle Hasse Wallille levytys oli hänen studiouransa ensimmäinen. * Markku Aro – laulu * Jaakko Borg – kapellimestari (8) * Nacke Johansson – kapellimestari (1, 2, 7, 9–12) * Rauno Lehtinen – kapellimestari (3, 4) * Seppo ”Paroni” Paakkunainen – kapellimestari (5, 6) * Esa Katajavuori – kosketinsoittimet (1) * Heikki Laurila – kitarat (1, 4–7, 9, 11) * Nono Söderberg – kitarat (9, 10) * Hasse Walli – kitarat (2) * Matti Bergström – basso (3, 4, 9, 10) * Ilpo Kallio – rummut ja lyömäsoittimet (4, 7, 9, 11) Lähde: === Tuotanto === * Ulla Tiiro – kansi * Alvar Kolanen – valokuvat Lähde: == Lähteet == Luokka:Vuoden 1970 esikoisalbumit Luokka:Markku Aron albumit
Sumupaalu

pienoiskuva|Sumupaaluja kantatien 79 varrella Muoniossa vuonna 2013. Tien vasemmalla puolella olevissa paaluissa on mustalla taustalla kaksi ympyrää ja oikealla puolella olevissa suorakaide. Sumupaalu eli reunapaalu on tienreunoissa ja siltojen läheisyydessä käytetty merkki, jonka tarkoitus on helpottaa tienreunan erottamista sakeassa säässä. Sumupaaluja voidaan vähentää tai korvata kokonaan alueilla, joilla paalun käytöstä aiheutuu haittaa. Valkoiset paalut eivät välttämättä erotu talvisaikaan etenkään Lapissa, kun tienreuna on lumen peitossa. Paalut voivat myös haitata tienläheisiä maatalous- tai kunnostustöitä tai yksinkertaisesti olla sopimattomia maisemaan. Pohjois- ja Keski-Lapin sumupaalut korvattiin heijastimet omaavilla aurausviitoilla elokuussa 2016. Paalun ulkonäkö riippuu siitä, kummalla puolella tietä se kulkusuuntaan nähden on. Ajoradan vasemman puolen merkissä on mustalla taustalla kaksi ympyrää ja oikean puolen merkissä pystysuuntainen suorakulmio. File:Vasen sumupaalu.jpg|Vasen sumupaalu. File:Oikea sumupaalu.jpg|Oikea sumupaalu. == Lähteet == Luokka:Suomen tieliikenne
Idse

Idse on saari Strandin kunnassa Rogalandin läänissä Norjassa. Sen pinta-ala on 4,9 neliökilometriä ja asukkaita on noin sata. Lisäksi on paljon vapaa-ajan asuntoja. Saarelle on siltayhteys mantereelta Idsalin saaren kautta. ==Lähteet== ==Aiheesta muualla== Luokka:Norjan saaret Luokka:Strand
Stian Heimlund Skjæveland

Stian Heimlund Skjæveland (s. 19. marraskuuta 1973 Stavanger) on norjalainen taidemaalari ja kuvanveistäjä. Hän on kotoisin Jørpelandista, jossa hänellä on oma galleria. Skjævelandin maalaukset hakevat innoitusta barokista ja romantiikasta. Vuonna 2016 valmistui Strandiin hänen teoksensa "Solspeilet", joka koostuu terävästä pyramidista ja sitä ympäröivistä bautakivistä. Se muistuttaa Stonehengeä. Stian Heimlund Skjæveland og ordfører i Strand kommune Helge Steinsvåg foran Heimlund Skjævelands maleri i kommunestyresalen.jpg|Skjæveland ja hänen maalauksensa Strandin kunnanvaltuuston salissa. ==Lähteet== ==Aiheesta muualla== Luokka:Norjalaiset taidemaalarit Luokka:Norjalaiset kuvanveistäjät Luokka:Vuonna 1973 syntyneet Luokka:Elävät henkilöt
Ademola Lookman

Ademola Olajade Alade Aylola Lookman (s. 20. lokakuuta 1997 Lontoo, Englanti) on englantilais-nigerialainen jalkapalloilija, pelipaikaltaan hyökkääjä. Hän edustaa Italian Serie A:ssa pelaavaa Atalantaa. Hän on pelannut myös Englannin ja Saksan pääsarjoissa. Lookman nousi Charlton Athleticin junioreista Englannin mestaruussarjassa pelanneeseen edustusjoukkueeseen kaudella 2015–2016 ja jatkoi samassa seurassa seuraavalla kaudella ykkösliigassa, kunnes hän siirtyi tammikuussa 2017 Evertoniin ja pelasi siellä ensimmäiset valioliigaottelunsa. Vuoden 2018 alkupuoliskon Lookman oli lainassa saksalaisseura RB Leipzigissa, joka osti hänet itselleen kesällä 2019. Leipzigista hän oli lainassa Valioliigassa kaudella 2020–2021 Fulhamin ja kaudella 2021–2022 Leicester Cityn joukkueessa. Elokuussa 2022 hän siirtyi Atalantaan. Lookman on pelannut Englannin Valioliigassa 96 ottelua, joissa hän on tehnyt 11 maalia, Saksan Bundesliigassa 22 ottelua, joissa hän on tehnyt viisi maalia, ja Italian Serie A:ssa jouluun 2024 mennessä 76 ottelua, joissa hän on tehnyt 33 maalia. Hän oli kaudella 2022–2023 Atalantan paras maalintekijä Serie A:ssa 13 maalillaan. Hän on pelannut Mestarien liigassa vuoden 2024 loppuun mennessä kuusi ottelua, joissa hän on tehnyt kolme maalia, ja Eurooppa-liigassa 18 ottelua, joissa hän on tehnyt seitsemän maalia. Toukokuussa 2024 hän teki Eurooppa-liigan loppuottelussa kaikki kolme maalia, kun Atalanta voitti Bayer Leverkusenin 3–0. Lookman pelasi Englannin alle 19-, alle 20- ja alle 21-vuotiaiden maajoukkueissa. Hän pelasi alle 19-vuotiaiden EM-kilpailuissa 2016 Englannin yltäessä välieriin. Hän voitti kultaa alle 20-vuotiaiden MM-kilpailuissa 2017 ja teki kaksi maalia neljännesvälierässä Costa Ricaa vastaan sekä yhden maalin välierässä Italiaa vastaan. Aikuisten maaotteluissa Lookman on edustanut Nigeriaa maaliskuusta 2022 alkaen. Hän on pelannut vuoden 2024 loppuun mennessä 27 A-maaottelua ja tehnyt niissä kahdeksan maalia: Afrikan-mestaruuskilpailujen karsinnoissa kesäkuussa 2022 ja syyskuussa 2023 São Tomé ja Príncipea vastaan, tammi-helmikuussa 2024 pelatuissa Afrikan-mestaruuskilpailuissa, joissa Nigeria saavutti hopeaa, kaksi maalia neljännesvälierässä Kamerunia ja yhden maalin puolivälierässä Angolaa vastaan, maaliskuussa 2024 yhden maalin ystävyysottelussa Ghanaa vastaan sekä syyskuussa 2024 kaksi maalia Afrikan-mestaruuskilpailujen karsinnoissa Beniniä vastaan. Lookman valittiin vuoden 2024 parhaaksi afrikkalaiseksi miesjalkapalloilijaksi. == Lähteet == Luokka:Englantilaiset jalkapalloilijat Luokka:Nigerialaiset jalkapalloilijat Luokka:Vuonna 1997 syntyneet Luokka:Elävät henkilöt
Selina Similä

Selina Similä (s. 10. lokakuuta 2005) on suomalainen pesäpalloilija. Similä edustaa Superpesiksessä pelaavia Jyväskylän Kirittäriä. Hänen kasvattajaseuransa on Oulun Lippo. https://www.pesistulokset.fi/pelaaja/10520#tab:1 Hän pelaa ulkokentällä kolmospolttajana https://www.pesistulokset.fi/ottelut/84286#lineup ja sisäpelissä etenijänä tai vaihtajana. https://www.kirittaret.fi/joukkue- superpesis-2024/ Similä on pelannut kaksi Superpesiksen runkosarjan ottelua. Näissä otteluissa hän on lyönyt yhden kunnarin ja yhden tavallisen juoksun, tuonut kuusi juoksua ja kerännyt 15 kärkilyöntipistettä. Tilastot päivitetty 12. toukokuuta 2024. == Lähteet == Luokka:Suomalaiset pesäpalloilijat Luokka:Vuonna 2005 syntyneet Luokka:Elävät henkilöt
Hahmoluokka (Dungeons & Dragons)

Dungeons & Dragons, lyhyesti D&D; on fantasia-aiheinen roolipeli, jossa pelaaja valitsee kolmestatoista eri perushahmoluokasta. Hahmoluokan valinnalla on pelaajahahmon luonnissa on suuri merkitys, koska se määrittää millaisia kykyjä hahmolla tulee olemaan. Luokkia, jotka ovat olleet mukana useassa eri sääntöversiossa ovat Barbarian, Bard, Cleric, Druid, Fighter, Monk, Paladin, Ranger, Rogue, Sorcerer, Warlock ja Wizard. == Dungeons & Dragons 5th edition == Player’s Handbook -kirjassa (2014) esitellään kaksitoista perusluokkaa. Jokaisella luokalla on jokin alaluokka. D&D; hahmolla voi olla useampi, kuin yksi hahmoluokka, mutta sen täytyy olla ainakin tasolla kaksi, ja sillä täytyy olla tarpeeksi hyvä ability score tietyssä kyvyssä. Perusluokkien Hahmoluokka Player’s Handbook Xanathar's Guide to Everything Tasha's Cauldron of Everything Artificer - - Alchemist, Armorer, Artillerist, Battle Smith Barbarian Path of the Berserker, Path of the Totem Warrior Path of the Ancestral Guardian, Path of the Storm Herald, Path of the Zealot Path of the Beast, Path of Wild Magic Bard Lore, Valor Glamour, Swords, Whispers Creation, Eloquence Cleric Knowledge, Life, Light, Nature, Tempest, Trickery, War Forge, Grave Order, Peace, Twilight Druid Land, Moon Dreams, Shepherd Spores, Stars, Wildfire Fighter Champion, Battle Master, Eldritch Knight Arcane Archer, Cavalier, Samurai Psi Warrior, Rune Knight Monk Open Hand, Shadow, Four Elements Drunken Master, Kensei, Sun Soul Astral Self, Mercy Paladin The Ancients, Devotion, Vengeance Conquest, Redemption Glory, The Watchers Ranger Beast Master, Hunter Gloom Stalker, Horizon Walker, Monster Slayer Fey Wanderer, Swarmkeeper Rogue Assassin, Arcane Trickster, Thief Inquisitive, Mastermind, Scout, Swashbuckler Phantom, Soulknife Sorcerer Draconic Bloodline, Wild Magic Divine Soul, Shadow Magic, Storm Sorcery Aberrant Mind, Clockwork Soul Warlock Archfey, Fiend, Great Old One Celestial, Hexblade Fathomless, Genie Wizard Abjuration, Conjuration, Divination, Enchantment, Evocation, Illusion, Necromancy, Transmutation War Magic Bladesinging, Order of Scribes == Lähteet == * * * * Luokka:Dungeons & Dragons
Karvia-Päivät

Karvia-Päivät on Karvian Yrittäjät ry:n vuosittainen tapahtuma, joka järjestetään Karviassa elokuun ensimmäisenä viikonloppuna. Karvia-Päiviä on järjestetty jo vuodesta 1981 lähtien. Karvia-Päivät järjestetään varainhankintana. Järjestämisestä vastaa Karvian Yrittäjät ry ja Karvia- Päivien toimisto. Karvia-Päivien toimisto on avoinna kesäkuusta alkaen. Karvia-Päivät avataan perjantaina vanhojen autojen kulkueella. Karvia-Päivillä on myös rompetori ja ulkoilmatapahtuma, jossa esiintyy suomalaisia artisteja Vuonna 2022 ulkoilmatapahtumassa esiintyivät Portion Boys, Eini, Dingo ja Jukka Poika. Karvia-Päivät päättyvät markkinoihin. == Lähteet == == Aiheesta muualla == * Karvia-Päivien verkkosivut Luokka:Suomen tapahtumat Luokka:Karvia
Letkaliiteri

Letkaliiteri on tanssilava Keski-Suomessa Rutalahden kylässä. Lavan toiminnasta vastaa Rutalahden Nuorisoseura. Alun perin Jussilan tilan puimalaksi tehty lato on rakennettu vuonna 1949. Letkaliiterillä on järjestetty tansseja 1950-luvulta lähtien. Siellä on esiintynyt monia tunnettuja artisteja. Tanssiladon nimi on peräisin 1960-luvun muotitanssista, letkajenkasta. Steve 'n' Seagulls soitti Letkaliiterillä toukokuussa 2020 Streaming Thunder -suoratoistokonsertin. Yhtye on esiintynyt Letkaliiterillä myös yleisön edessä kesällä 2019. == Letkaliiteri populaarikulttuurissa == Rap-artisti Asteen vuonna 2020 julkaistussa laulussa "Tuhansien hiekkateiden maa" mainitaan kahdesti Letkaliiteri: == Lähteet == == Aiheesta muualla == * Letkaliiterin kotisivut * Letkaliiteri Tanssi.net-sivulla Luokka:Tanssilavat Luokka:Joutsan rakennukset ja rakennelmat
Riejanne Markus

Riejanne Markus (s. 1. syyskuuta 1994 Diemen, Pohjois-Hollanti) on alankomaalainen maantiepyöräilijä. Hän aloitti ammattilaisuransa Parkhotel Valkenburg -joukkueessa vuosina 2013–2015, edusti Team Liv–Planturia 2016, WM3 Pro Cycling / WaowDeals Pro Cycling / CCC Liv Teamia vuosina 2017–2020, Team Jumbo-Visma / Team Visma–Lease a Bike -tallia 2021–2024 ja on vuodesta 2025 kilpaillut Lidl-Trekissä. Markus voitti sekaviestin maailmanmestaruuden 2019 ja sai MM-hopeaa 2021. EM-kilpailuissa hän saavutti sekaviestissä kultaa 2019 ja aika-ajossa pronssia 2022. Hän sijoittui vuoden 2024 La Vuelta Femenina -kilpailussa toiseksi minuutin ja 49 sekuntia Demi Volleringille hävinneenä. Hän on voittanut Alankomaiden-mestaruuden maantieajossa 2022 sekä aika-ajossa 2023 ja 2024. Markus on kilpaillut myös maastopyöräilyssä. Hän on voittanut rantakilpailussa Euroopan-mestaruuden 2017 sekä saavuttanut EM-hopeaa 2018, 2019 ja 2021. == Saavutuksia maantiepyöräilyssä == Lähteet: Pro Cyclnig Stats, Cycling Archives ;2015 :EM-kilpailut, alle 23-v. maantieajossa viides ;2016 :Giro Rosa, 9. etapilla toinen ;2017 :Omloop van Borsele, voitto :Gracia–Orlová, kokonaiskilpailun sekä 1. ja 3. (aika-ajo) etapin voitto ;2018 :Amstel Gold Race, neljäs ;2019 :EM-kilpailut, sekaviestissä kultaa :MM- kilpailut, sekaviestissä kultaa ;2021 :Tour of Norway, 2. etapin voitto :EM- kilpailut, aika-ajossa viides :MM-kilpailut, sekaviestissä hopeaa, aika-ajossa yhdeksäs ;2022 :Bloeizone Fryslân Tour, kokonaiskilpailussa toinen :Maantieajon Alankomaiden-mestaruus :Tour de France Femmes, kokonaiskilpailussa 12:s :EM-kilpailut, aika-ajossa pronssia :Holland Ladies Tour, kokonaiskilpailussa neljäs, 4. etapin voitto ;2023 :Liège–Bastogne–Liège, neljäs :La Vuelta Femanina, kokonaiskilpailussa neljäs :Clasica de Navarra, voitto :Aika-ajon Alankomaiden-mestaruus :Tour de France Femmes, kokonaiskilpailussa 11:s :MM-kilpailut, aika-ajossa ja maantieajossa yhdeksäs :EM-kilpailut, aika-ajossa seitsemäs ;2024 :La Vuelta Femanina, kokonaiskilpailussa toinen, pistekilpailussa ja 8. etapilla kolmas :Veenendaal–Veenendaal Classic, voitto :Volta Ciclista a Catalunya, kokonaiskilpailussa toinen :Aika-ajon Alankomaiden-mestaruus :Tour de Romandie, 3. etapin voitto :EM-kilpailut, aika-ajossa neljäs :MM-kilpailut, maantieajossa yhdeksäs == Lähteet == Luokka:Alankomaalaiset maantiepyöräilijät Luokka:Alankomaalaiset maastopyöräilijät Luokka:Vuonna 1994 syntyneet Luokka:Elävät henkilöt
Veli, sisko

Veli, sisko (kuulet kummat soitot...) on suomalainen laulu, jonka on sanoittanut Elsa Rautee vuonna 1936. Laulua on kuvailtu yhdeksi Suomen tunnetuimmista työväenlauluista, kisällilauluista sekä rauhanlauluista. s. 156–170 s. s. 203-204 == Laulun syntyhistoria == Laulun sanat kirjoittanut Elsa Rautee toimi 1920- ja 1930-luvuilla useissa Nokian sosiaalidemokraattien tehtävissä, ja hän kirjoitti lukuisia runoja ja lauluja työväenliikkeelle, kuten vuonna 1932 kirjoitetun Työn tyttäret. Vuonna 1936 hän liittyi paikallisten sosiaalidemokraattien nuoriso-osastoon, ja samana vuonna osaston kisällien johtajat Arvo Viitanen ja Arvo Nieminen tilasivat häneltä uuden laulun, josta tuli lopulta Veli, sisko. Rauteen alkuperäinen versio päättyi sanoihin: "Sotain synnyttäjä riistovalta, sekin tieltä väistyä jo saa", mutta häntä pyydettiin kirjoittamaan laululle toisenlainen viimeinen säkeistö, sillä työväenyhdistyksen naisjaoston naisten lauluryhmä piti alkuperäistä liian poliittisena laulettavaksi. Rautee kirjoitti vaihtoehtoisen viimeisen säkeistön, jossa toivotaan ihmisyyden voittoa ja sodan kauhun karkottamista. Laulu oli aluksi suosittu ja se levisi Nokialta myös Pirkanmaan muiden kisälliryhmien pariin, mutta se unohtui muiden kisällilaulujen tapaan 1950- ja 1960-lukujen aikana. Rautee oli kirjoittanut laulun salanimellä, koska omalla nimellä kirjoittaminen olisi saattanut herättää joko Lapuanliikkeen tai jopa Etsivän keskuspoliisin huomion, joten alkuperäisestä sanoittajastakaan ei ollut enää tietoa. Laululle esitettiin vähintään kolmea eri tekijää, kuten esimerkiksi "joku Ukkonen", kunnes Rautee ilmoittautui sen tekijäksi työväenlaulukeräykselle kirjoittamassaan kirjeessä vuonna 1976. Kirjeessä Rautee kertoo laulun syntymisestä näin: Laulun sävelen alkuperä on tuntematon, mutta se on luultavasti peräisin venäläisestä kansansäveleestä. s. 123 == Merkittävät levytykset == Vaikka Veli, sisko kirjoitettiin jo 1930-luvulla, se levytettiin kuitenkin ensimmäistä kertaa vasta vuonna 1969 julkaistua Scandian Työväen lauluja-albumia varten. Laulun sanat oli saatu Työväen Sivistysliiton 50-vuotisjuhlan keräyksessä, ja sen sävelen muisti Reijo Frank, joka myös lauloi sen levyllä. Frankille laulusta tuli yksi hänen tunnetuimmista levytyksistään. Frank halusi myös selvittää vielä tuntemattoman kirjoittajan nimen, ja hänen ansiostaan Elsa Rauteen nimi löytyikin, kun hän varmisti asian Rauteen veljenpojalta Erkki Rauteelta. Laulun on levyttänyt myös mm. KOM-teatteri, jonka versio julkaistiin vuoden 1972 albumilla Kansainvälinen. s. 210-211 == Lähteet == *Timo Kalevi Forss: Toverit herätkää: Poliittinen laululiike Suomessa. Into, 2015. ISBN 978-952-7313-47-3 *Reijo Frank, Pentti Peltoniemi: Reijo Frank: työväen laulaja. Tammi, Helsinki 2009. ISBN 978-951-31-4570-5 *Timo Tuovinen: Suomalainen työväenlaulu: Kisällilaulajien aikakausi. Rosebud 2022. ISBN 978-952-7313-47-3 === Viitteet === == Aiheesta muualla == * Luokka:Suomalaiset työväenlaulut
Eino Nikupaavola

Eino Ensio Nikupaavola (16. marraskuuta 1905 Viipuri – 10. kesäkuuta 1981 Tampere) oli suomalainen juristi, joka toimi muun muassa Valtion poliisikoulun johtajana. ==Henkilöhistoria== Eino Nikupaavolan vanhemmat olivat rautasorvaaja Karl Viktor Nikupaavola ja Fanny Emilia Wallenius. Hänen puolisonsa 1934–1951 oli Ragnhild Hedvig Roine ja vuodesta 1952 Hely Pirkko- Liisa Juurinen. Kääntäjä Renne Nikupaavola oli Eino Nikupaavolan poika ensimmäisestä avioliitosta. Eino Nikupaavola tuli ylioppilaaksi Helsingin Suomalaisesta Normaalilyseosta 1925 ja suoritti ylemmän oikeustutkinnon 1932, varatuomarin arvon hän sai 1936. Nikupaavola valmistui lakitieteen kandidaatiksi 1941 ja lisensiaatiksi 1949 ja väitteli lakitieteen tohtoriksi 1954. Nikupaavola oli nimismies Muonion piirissä 1933, Muolaan piirissä vuodesta 1934 ja Jaakkiman piirissä 1938–1940. 1930-luvulla Nikupaavola toimi myös Rajajoen kihlakunnan vt. kruununvoutina, Viipurin vt. lääninreviisorina ja Kurkijoen kihlakunnan vt. kruununvoutina. Viipurin läänin ylimääräinen apulaispoliisitarkastaja hän oli 1939–1940, valtiovarainministeriön arvioimislautakuntien tarkastaja ja ylimääräinen esittelijä 1940–1944, Kalajoen nimismies 1944–1946, Kuopion läänin poliisitarkastaja 1946–1948 ja Valtion poliisikoulun johtaja 1948–1955. Hän oli korkeimman oikeuden ylimääräinen virkamies 1953, ylimääräinen esittelijä 1954 ja nuorempi oikeussihteeri 1955–1957, Hauhon tuomiokunnan tuomari 1957–1963 ja Pirkkalan tuomiokunnan tuomari 1963–1973. (ei-vapaa) ==Julkaisuja== * Yhteiskiinnityksestä I, 1953 (väitöskirja) == Lähteet == ==Aiheesta muualla== * Luokka:Suomalaiset juristit Luokka:Suomalaiset tuomarit Luokka:Suomalaiset virkamiehet Luokka:Suomen koulujen rehtorit Luokka:Vuonna 1905 syntyneet Luokka:Vuonna 1981 kuolleet
Nikupaavola

Nikupaavola on muun muassa seuraavien suomalaisten henkilöiden sukunimi: * Eino Nikupaavola (1905–1981), juristi, joka toimi muun muassa Valtion poliisikoulun johtajana * Renne Nikupaavola (1936–2013), suomentaja, Eino Nikupaavolan poika
Bostonkakku

Bostonkakku pullataikinasta tehty kakku. Sen alkuperää on arveltu suomalaiseksi, mutta muitakin vaihtoehtoja on esitetty: saksalainen (Rosenkuchen, Pljuschka-Kranz), yhdysvaltalainen (Swedish rolls), englantilainen (monkey bread), ruotsalainen (butterkaka). Englanniksi vastaavalla nimellä Boston cake kulkeva leivonnainen on sokerikakkupohjainen.Mistä bostonkakku on saanut nimensä? Kysy kirjastonhoitajalta, Kirjastot.fi 15.9.2014, viitattu 13.5.2024 Pullataikinasta tehdään ensin levy, jonka päälle laitetaan täyte. Sitten levy kääritään kääröksi ja leikataan paloiksi, jotka asetetaan paistovuokaan leikkauspinta ylöspäin. Paistossa on syytä olla huolellinen, ettei sisäosa jää raa'aksi. Kakun yläosan liian aikaista paistumista voidaan estää laittamalla paiston loppuvaiheessa päälle leivinpaperi. Bostonkakkuun laitetaan joskus myös manteleita, pähkinöitä tai kuivattuja marjoja ja hedelmiä. Mantelitäyte sisältää myös sokeria ja kermaa. Kun pähkinöiden kanssa kakkuun lisätään kuivattuja marjoja tai rusinoita ja kanelia, bostonkakku sopii joulupöytään. Bostonkakun voi koristella esimerkiksi raesokerilla, suklaakuorrutteella pikeerillä tai tomusokerikuorrutteella (sekoitetaan tomusokeria ja vettä).Pikeeri, Kinuskissa, viitattu 13.5.2024 == Lähteet == Luokka:Kakut
Koreansyreeni

Koreansyreeni (Syringa wolfii) on oliivikasvien (Oleaceae) heimoon, syreenien (Syringa) sukuun kuuluva kasvilaji. Se on luokiteltu myös villasyreenin (Syringa villosa) alalajiksi tai muunnokseksi. Koreansyreeniä kasvatetaan ja käytetään koristepensaana. Koreansyreeni on suurimmillaan noin kuusi metriä korkeaksi kasvava pensas. Nuoret versot ovat vihreitä, mutta muuttuvat vanhemmiten harmaiksi. Lehdet ovat suurin piirtein soikeita ja yleensä 3,5–12 cm pitkiä sekä 1,5–7 cm leveitä, mutta joskus suurempiakin. Lehtiruodit ovat 1–3 cm pitkiä. Koreansyreenin kukintona on verson kärjessä sijaitseva terttu, joka on pysty ja 5–30 cm pitkä sekä 3–18 cm leveä. Kukkien teriöt ovat suppilomaisia ja väriltään vaaleanvioletteja tai violetinpunaisia. Heteiden ponnet ovat keltaisia. Koreansyreeni kukkii kesäkuussa ja tuottaa hedelmiä elokuussa. Hedelmät ovat sileitä, 1–1,7 cm pitkiä kotia. Koreansyreeni kasvaa luontaisena Venäjän itäosissa, Korean niemimaalla ja Kiinan koillisosissa Heilongjiangin, Jilinin ja Liaoningin maakunnissa. Lajia tavataan sekametsissä, tiheiköissä, metsiköissä sekä jokivarsilla 500–1600 metrin korkeudella merenpinnasta. == Lähteet == == Aiheesta muualla == * Laji.fi: Koreansyreeni (Syringa wolfii) * Mustila Arboretum: Koreansyreeni (Syringa wolfii) * Trees and Shrubs Online: Syringa wolfii Luokka:Syreenit
Toscakakku

Toscakakku, myös toskakakku,Toskakakku, Kielitimistonsanakirja.fi, viitattu 1.6.2024 on mantelilastuilla ja kinuskilla kuorrutettu kahvileipänä käytetty torttu tai piirakka.Toscakakku. Alko Oy. Viitattu 1.6.2024. Ruotsissa 1930-luvulla kehitetty leivonnainen on saanut nimensä Giacomo Puccinin ooperasta Tosca. Mistä erilaisten pullanimien alkuperä juontuu?. Kirjastot.fi: Kysy kirjastonhoitajalta 6-7.7.2023. Viitattu 1.6.2024. Kuorrute on peräisin orientista. Sitä on harrastettu 1800-luvun puolenvälin tienoilla Sveitsissä, ja 1900-luvun alussa se tuli Ruotsiin, joskin vasta 1930-luvulla reseptejä on ruotsalaisissa keittokirjoissa nimellä toscakaka.Historien om några kända bakverk. hembakninsrådet. Viitattu 1.6.2024. (Archive org 8.8.2017.) Klassikkona toscakakun reseptistä on monia muunnelmia. Joskus pohjaan voidaan lisätä esimerkiksi appelsiinimehua ja kuorrutteeseen siirappia. Toskaleivos on toskakakun muunnelma.Toscaleivokset, Kotiliesi.fi 19.11.2007, viitattu 1.6.2024 == Lähteet == ==Kirjallisuutta== * Kaarina Turtia: Gastronomian sanakirja Otava 2009 ISBN 978-951-1-18546-8 Luokka:Kakut
Ilmastosiirtolainen

Ilmastosiirtolaisella tarkoitetaan ihmisiä, jotka joutuvat muuttamaan kotiseudultaan ilmaston lämpenemisen ja ilmastonmuutoksen voimistumisen takia. Ilmastosiirtolaiset ovat lisäksi ympäristösiirtolaisia. Monilla alueilla erilaiset ilmiöt ovat muuttaneet ympäristöä. Esimerkiksi merenpinnan nousu ja tulvat ovat merkittävästi muuttaneet ympäristöä, jonka takia kaikille ihmisille ei ole tarpeeksi resursseja jatkaa elämäänsä omalla kotiseudullaan. Muuttoliike ilmaston lämpenemisen aiheuttamana on vielä uusi ilmiö ja siihen viitataan monilla käsitteillä, joita on myös ympäristösiirtolaisuus sekä ilmastopakolaisuus. == Lähteet == Amnesty International. Luettu 13.5.2024. * https://www.amnesty.fi/mita-amnesty-tekee/ilmastokriisi/ilmastosiirtolaisuus/ Brander, Nina et al. Kustannusosakeyhtiö Otava. 2021. s. 101. * Amnesty International. Luettu 13.5.2024. https://www.amnesty.fi/mita-amnesty- tekee/ilmastokriisi/ilmastosiirtolaisuus/ Luokka:Ilmastonmuutos Luokka:Siirtolaisuus
Ympäristösiirtolainen

Ympäristösiirtolainen on siirtolainen, joka muuttaa yhtäkkisen tai asteittaisesti etenevän haitallisen ympäristömuutoksen vuoksi kotoaan. Muutto voi tapahtua joko muualle kotimaassa tai ulkomaille. Muutto voi olla vapaaehtoinen tai pakon edessä tehty, ja se voi olla väliaikainen tai pysyvä. Muuton takana voi olla äkillinen luonnonkatastrofi, kuten maanjäristys tai tulivuorenpurkaus. Ilmakehään tai vesistöihin perustuvia äkillisiä syitä ovat esimerkiksi trooppiset myrskyt, tulvat ja maanvyöryt. Joitakin säähän liittyviä syitä voi voimistaa ilmastonmuutos. Suurin osa ympäristösiirtolaisista lähtee liikkeelle hitaasti tapahtuvan ympäristön heikkenemisen johdosta. Tällaisia syitä ovat esimerkiksi aavikoituminen, maaperän köyhtyminen, rannikon eroosio ja merenpinnan nousu. Lähtöpaikassa poismuutto voi helpottaa väestöpainetta ja maankäytön painetta, minkä seurauksena ympäristö saattaa alkaa palautua entiselleen. ==Katso myös== * Ilmastopakolaisuus ==Lähteet== Luokka:Muuttoliike
Kahdenvälinen kehitysyhteistyö

Kahdenvälinen kehitysyhteistyö tarkoittaa kahden valtion välistä yhteistyötä, josta syntyy kehitysyhteistyösuhde. On yleensä pitkäaikaista, mutta voi olla myös lyhytaikaista. Esimerkiksi Suomi tekee yhteistyötä kehittyvien maiden kanssa. Yhteistyö perustuu kumppanimaiden omiin kehityssuunnitelmiin ja ylipäätään maiden kanssa käytävään keskusteluun. == Lähteet == * Brander, Nina et al. Kustannusosakeyhtiö Otava 2021. s. 110 * Luokka:Kehitysyhteistyö
Nakkelivanga

Nakkelivanga (Hypositta corallirostris) on vangoihin kuuluva lintulaji. Lajia tavataan Madagaskarilla. Toisinaan se luetaan kuuluvaksi omaan heimoonsa Hyposittidae. ==Koko ja ulkonäkö== Nakkelivanga kasvaa 13–14 cm pitkäksi. Sukupuolet eroavat hieman toisistaan ulkonäöltään. Nakkelivangakoiras on kauttaaltaan harmahtavan sininen lukuun ottamatta silmien ympärillä olevaa mustaa aluetta. Naaraslintu on koirasta vaaleampi ja erityisesti päästään ja vatsastaan ruskehtavampi. Nakkelivangan nokka on oranssinpunainen. ==Levinneisyys ja elintavat== Nakkelivangaa tavataan Madagaskarin itäosista. Lajin elinympäristöä ovat sademetsät. Se liikkuu pareittain tai pieninä ryhminä ja liittyy usein sekaparviksi muiden vangalajien kanssa. Nakkelivanga syö hyönteisiä. Laji rakentaa kuppimaisen pesän puuhun. ==Lähteet== Luokka:Vangat